CELEX: 32017R1262
Language: el
Date: 2017-07-12 00:00:00
Title: Κανονισμός (ΕΕ) 2017/1262 της Επιτροπής, της 12ης Ιουλίου 2017, για την τροποποίηση του κανονισμού (ΕΕ) αριθ. 142/2011 όσον αφορά τη χρήση κόπρου εκτρεφόμενων ζώων ως καυσίμου σε μονάδες καύσης (Κείμενο που παρουσιάζει ενδιαφέρον για τον ΕΟΧ )

13.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 182/34
            
         ΚΑΝΟΝΙΣΜΌΣ (ΕΕ) 2017/1262 ΤΗΣ ΕΠΙΤΡΟΠΉΣ
   της 12ης Ιουλίου 2017
   για την τροποποίηση του κανονισμού (ΕΕ) αριθ. 142/2011 όσον αφορά τη χρήση κόπρου εκτρεφόμενων ζώων ως καυσίμου σε μονάδες καύσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (1), και ιδίως το άρθρο 15 παράγραφος 1 στοιχείο ε) και το άρθρο 27 στοιχείο θ),
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 142/2011 της Επιτροπής (2) θεσπίζει κανόνες για την εφαρμογή του κανονισμού (ΕΚ) αριθ. 1069/2009, συμπεριλαμβανομένων των παραμέτρων για την απόρριψη ζωικών υποπροϊόντων, καθώς και για την ασφαλή επεξεργασία, τον μετασχηματισμό ή τον χειρισμό των ζωικών υποπροϊόντων σε παράγωγα προϊόντα.
            
         
               (2)
            
            
               Σύμφωνα με τον κανονισμό (ΕΚ) αριθ. 1069/2009, η καύση, όπως ορίζεται στο σημείο 41 του παραρτήματος I του κανονισμού (ΕΕ) αριθ. 142/2011, είναι μία από τις διαδικασίες για την απόρριψη ζωικών υποπροϊόντων, συμπεριλαμβανομένης της κόπρου.
            
         
               (3)
            
            
               Το άρθρο 6 του κανονισμού (ΕΕ) αριθ. 142/2011 προβλέπει τους κανόνες για την έγκριση μονάδων καύσης που χρησιμοποιούν ζωικά υποπροϊόντα ως καύσιμο. Η παράγραφος 8 του εν λόγω κανονισμού θα πρέπει να τροποποιηθεί αναλόγως, ώστε να καλύπτει τη χρήση κόπρου που προέρχεται από οποιαδήποτε εκτρεφόμενα ζώα ως καυσίμου.
            
         
               (4)
            
            
               Η κόπρος εκτρεφόμενων ζώων μπορεί να συνιστά βιώσιμη πηγή καυσίμου για καύση, υπό τον όρο ότι η διαδικασία καύσης συμμορφώνεται με τις ειδικές απαιτήσεις για την αποτελεσματική μείωση των δυσμενών επιπτώσεων της χρήσης της ως καυσίμου στην υγεία των ζώων και στη δημόσια υγεία και το περιβάλλον. Με τον κανονισμό (ΕΕ) αριθ. 592/2014 της Επιτροπής (3) θεσπίστηκαν οι απαιτήσεις για τη χρήση της κόπρου πουλερικών ως καυσίμου σε μονάδες καύσης. Ο εν λόγω κανονισμός καθορίζει τις γενικές απαιτήσεις για οποιαδήποτε μονάδα χρησιμοποιεί ζωικά υποπροϊόντα ή παράγωγα προϊόντα ως καύσιμο, καθώς και ειδικές απαιτήσεις για το είδος του καυσίμου και το είδος της μονάδας καύσης. Η κόπρος εκτρεφόμενων ζώων εκτός των πουλερικών μπορεί επίσης να χρησιμοποιηθεί πλέον ως καύσιμο σε μονάδες καύσης με συνολική ονομαστική θερμική ισχύ που δεν υπερβαίνει τα 50 MW, υπό τις ίδιες προϋποθέσεις με αυτές που ορίζονται για την καύση της κόπρου πουλερικών, συμπεριλαμβανομένων των ορίων εκπομπών και των απαιτήσεων παρακολούθησης.
            
         
               (5)
            
            
               Οι υπεύθυνοι μονάδων καύσης που χρησιμοποιούν κόπρο εκτρεφόμενων ζώων ως καύσιμο θα πρέπει να λαμβάνουν τα απαιτούμενα μέτρα υγιεινής για την πρόληψη της εξάπλωσης πιθανών παθογόνων παραγόντων. Από την άποψη αυτή, οι εν λόγω μονάδες θα πρέπει να συμμορφώνονται προς τις γενικές απαιτήσεις για τη χρήση ζωικών υποπροϊόντων και παράγωγων προϊόντων ως καυσίμου, όπως ορίζονται στο κεφάλαιο IV του παραρτήματος III του κανονισμού (ΕΕ) αριθ. 142/2011, και προς τις ειδικές απαιτήσεις για συγκεκριμένα είδη μονάδων και καυσίμων που μπορούν να χρησιμοποιηθούν για καύση, οι οποίες προβλέπονται στον παρόντα κανονισμό.
            
         
               (6)
            
            
               Η καύση κόπρου φυτοφάγων ζώων, λόγω της σύνθεσής της, παράγει υψηλότερες εκπομπές σωματιδίων από την καύση κόπρου πουλερικών. Για την αντιμετώπιση του προβλήματος αυτού, ο παρών κανονισμός θα πρέπει να προβλέπει πιο ευέλικτες οριακές τιμές εκπομπών σωματιδίων για πολύ μικρές μονάδες καύσης, ώστε να είναι δυνατή η απόρριψη της κόπρου που δεν θα μπορούσε να απορριφθεί διαφορετικά ως καύσιμο για καύση.
            
         
               (7)
            
            
               Ομοίως, ο παρών κανονισμός θα πρέπει να επιτρέπει στις αρμόδιες αρχές να χορηγούν στις υφιστάμενες μονάδες καύσης μεταβατική περίοδο για τη συμμόρφωση με τις απαιτήσεις σχετικά με την ελεγχόμενη άνοδο θερμοκρασίας του αερίου, υπό την προϋπόθεση ότι οι εν λόγω εκπομπές δεν συνεπάγονται κινδύνους για τη δημόσια υγεία και την υγεία των ζώων ή το περιβάλλον. Η νομοθεσία για τα ζωικά υποπροϊόντα δεν εμποδίζει τα κράτη μέλη να εφαρμόζουν τους σχετικούς κανόνες υπολογισμού για τις οριακές τιμές εκπομπών, που ορίζονται στην περιβαλλοντική νομοθεσία, όταν γίνεται καύση της κόπρου εκτρεφόμενων ζώων μαζί με άλλα καύσιμα ή απόβλητα.
            
         
               (8)
            
            
               Το παράρτημα XVI του κανονισμού (ΕΕ) αριθ. 142/2011 προβλέπει ειδικές απαιτήσεις για τους επίσημους ελέγχους. Μετά τη θέσπιση απαιτήσεων όσον αφορά την καύση κόπρου εκτρεφόμενων ζώων ως καυσίμου από τον παρόντα κανονισμό, οι εν λόγω ειδικές απαιτήσεις θα πρέπει να ισχύουν και όσον αφορά την εν λόγω διαδικασία.
            
         
               (9)
            
            
               Συνεπώς, τα παραρτήματα III και XVI του κανονισμού (ΕΕ) αριθ. 142/2011 θα πρέπει να τροποποιηθούν αναλόγως.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον κανονισμό (ΕΕ) αριθ. 142/2011, στο άρθρο 6, η παράγραφος 8 αντικαθίσταται από το ακόλουθο κείμενο:
   
      «8.   Για τη χρήση της κόπρου πουλερικών ως καυσίμου για καύση, όπως ορίζεται στο κεφάλαιο V του παραρτήματος III, εφαρμόζονται οι ακόλουθοι κανόνες, πέραν εκείνων που αναφέρονται στην παράγραφο 7 του παρόντος άρθρου:
      
                  α)
               
               
                  η αίτηση έγκρισης που υποβάλλεται από τον υπεύθυνο της επιχείρησης στην αρμόδια αρχή σύμφωνα με το άρθρο 24 παράγραφος 1 στοιχείο δ) του κανονισμού (ΕΚ) αριθ. 1069/2009 πρέπει να περιέχει αποδεικτικά στοιχεία, πιστοποιημένα από την αρμόδια αρχή ή από επαγγελματική οργάνωση εγκεκριμένη από τις αρμόδιες αρχές του κράτους μέλους, ότι η μονάδα καύσης στην οποία η κόπρος των εκτρεφόμενων ζώων χρησιμοποιείται ως καύσιμο πληροί στο ακέραιο τις απαιτήσεις του σημείου Β παράγραφος 3, του σημείου B παράγραφος 4 και του σημείου Β παράγραφος 5 του κεφαλαίου V του παραρτήματος III του παρόντος κανονισμού, με την επιφύλαξη της δυνατότητας των αρμόδιων αρχών του κράτους μέλους να χορηγούν παρέκκλιση από την υποχρέωση συμμόρφωσης προς ορισμένες διατάξεις σύμφωνα με το σημείο Γ παράγραφος 4 του κεφαλαίου V του παραρτήματος III·
               
            
                  β)
               
               
                  η διαδικασία έγκρισης που προβλέπεται στο άρθρο 44 του κανονισμού (ΕΚ) αριθ. 1069/2009 δεν ολοκληρώνεται έως ότου, κατά τους έξι πρώτους μήνες λειτουργίας της μονάδας καύσης, γίνουν τουλάχιστον δύο διαδοχικοί έλεγχοι από την αρμόδια αρχή ή από επαγγελματική οργάνωση εγκεκριμένη από την εν λόγω αρχή, εκ των οποίων ο ένας χωρίς προειδοποίηση, που να περιλαμβάνουν τις αναγκαίες μετρήσεις θερμοκρασίας και εκπομπών. Αφού τα αποτελέσματα των ελέγχων αυτών αποδείξουν την τήρηση των απαιτήσεων που ορίζονται στο σημείο Β παράγραφος 3, στο σημείο Β παράγραφος 4 και στο σημείο Β παράγραφος 5 και, κατά περίπτωση, στο σημείο Γ παράγραφος 4 του κεφαλαίου V του παραρτήματος III του παρόντος κανονισμού, μπορεί να χορηγηθεί πλήρης έγκριση.».
               
            
   Άρθρο 2
   Τα παραρτήματα III και XVI του κανονισμού (ΕΕ) αριθ. 142/2011 τροποποιούνται σύμφωνα με το κείμενο που παρατίθεται στο παράρτημα του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουλίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 300 της 14.11.2009, σ. 1.
   
      (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
   
      (3)  Κανονισμός (ΕΕ) αριθ. 592/2014 της Επιτροπής, της 3ης Ιουνίου 2014, για την τροποποίηση του κανονισμού (ΕΕ) αριθ. 142/2011 όσον αφορά τη χρήση ζωικών υποπροϊόντων και παράγωγων προϊόντων ως καυσίμου σε μονάδες καύσης (ΕΕ L 165 της 4.6.2014, σ. 33).
   
      ΠΑΡΑΡΤΗΜΑ
      Τα παραρτήματα III και XVI του κανονισμού (ΕΕ) αριθ. 142/2011 τροποποιούνται ως εξής:
      
                  1)
               
               
                  Στο παράρτημα III κεφάλαιο V, προστίθεται το ακόλουθο σημείο Γ:
                  «Γ.   Μονάδες καύσης στις οποίες χρησιμοποιείται ως καύσιμο για καύση κόπρος εκτρεφόμενων ζώων, πλην της κόπρου των πουλερικών που αναφέρεται στο σημείο Β
                  
                  1.   Είδος μονάδας:
                  Μονάδες καύσης συνολικής ονομαστικής θερμικής ισχύος έως 50 MW.
                  2.   Αρχικό υλικό:
                  Αποκλειστικά κόπρος εκτρεφόμενων ζώων, πλην της κόπρου των πουλερικών που αναφέρεται στο σημείο Β, η οποία χρησιμοποιείται ως καύσιμο για καύση σύμφωνα με τις απαιτήσεις που ορίζονται στο σημείο 3.
                  Άλλα ζωικά υποπροϊόντα ή παράγωγα προϊόντα δεν επιτρέπεται να χρησιμοποιούνται ως καύσιμα σε μονάδες καύσης που αναφέρονται στο σημείο 1. Η κόπρος εκτρεφόμενων ζώων, πλην της κόπρου των πουλερικών που αναφέρεται στο σημείο Β, η οποία παράγεται εκτός της εκμετάλλευσης δεν θα πρέπει να έρχεται σε επαφή με εκτρεφόμενα ζώα.
                  3.   Μεθοδολογία:
                  Μονάδες καύσης στις οποίες χρησιμοποιείται ως καύσιμο κόπρος εκτρεφόμενων ζώων, πλην της κόπρου των πουλερικών που αναφέρεται στο σημείο Β, πρέπει να συμμορφώνονται με τις απαιτήσεις που ορίζονται στο σημείο Β παράγραφος 3, στο σημείο B παράγραφος 4 και στο σημείο B παράγραφος 5.
                  4.   Παρέκκλιση και μεταβατική περίοδος:
                  Η αρμόδια αρχή του κράτους μέλους που είναι υπεύθυνη για τα περιβαλλοντικά θέματα δύναται:
                  
                              α)
                           
                           
                              κατά παρέκκλιση από το σημείο Β παράγραφος 3 στοιχείο β) σημείο ii), να χορηγεί στις μονάδες καύσης που λειτουργούν στις 2 Αυγούστου 2017 πρόσθετη χρονική περίοδο έως 6 ετών για τη συμμόρφωση προς την πρώτη παράγραφο του σημείου 2 του τμήματος 2 του κεφαλαίου IV του παραρτήματος III του παρόντος κανονισμού.
                           
                        
                              β)
                           
                           
                              κατά παρέκκλιση από το σημείο B παράγραφος 4, να επιτρέπει εκπομπές σωματιδίων που δεν υπερβαίνουν τα 50 mg/m3, με την προϋπόθεση ότι η συνολική ονομαστική θερμική ισχύς των μονάδων καύσης δεν υπερβαίνει τα 5 MW.
                           
                        
                              γ)
                           
                           
                              κατά παρέκκλιση από το σημείο Β παράγραφος 3 στοιχείο β) σημείο i), να επιτρέπει τη χειρωνακτική τοποθέτηση κόπρου αλόγου ως καυσίμου στον θάλαμο καύσης, με συνολική ονομαστική θερμική ισχύ που δεν υπερβαίνει τα 0,5 MW.».
                           
                        
            
                  2)
               
               
                  Στο παράρτημα XVI, το τμήμα 12 του κεφαλαίου III αντικαθίσταται από το ακόλουθο κείμενο:
                  
                     
                        «Τμήμα 12
                     
                  
                  
                     Επίσημοι έλεγχοι για εγκεκριμένες μονάδες καύσης ζωικών υποπροϊόντων
                  
                  Η αρμόδια αρχή διενεργεί ελέγχους εγγράφων σύμφωνα με τις διαδικασίες που αναφέρονται στο άρθρο 6 παράγραφοι 7 και 8 σε εγκεκριμένες μονάδες που αναφέρονται στο κεφάλαιο V του παραρτήματος III.».